eBook Blestemul Lupului - Jessica Vitalis
De cand au aparut zvonurile ca ar fi Clarvazator, Ucenicul Gauge este nevoit sa stea ascuns: il ajuta in secret pe bunicul lui tamplar si are voie sa iasa afara doar la venirea serii. Cand Doamna Vulpin, sotia Primarului, s-a stins, baiatul a povestit ca l-a vazut pe Lupul invizibil; de atunci, locuitorii superstitiosi din Bouge-de-langa-Mare se tem ca Gauge prevesteste moartea si ca prezenta lui ar putea aduce sfarsitul altcuiva. Dar Marele Lup Alb vine si dupa bunicul lui, iar pustiul ramane, pentru prima oara, complet singur. Intelegand ca sufletul bunicului Bastien Tamplarul nu mai poate ajunge la Marea-de-pe-Cer, ca sa pluteasca spre eternitate, Gauge porneste intr-o calatorie neasteptata, in incercarea de a-si dovedi nevinovatia. Curand, isi uneste fortele cu Roux, o tanara colectionara de pene, si ea ramasa singura. Impreuna, reusesc sa faca fata durerii care ii uneste, dar aventura in care s-au imbarcat scoate la iveala adevaruri rascolitoare, iar cei doi ajung sa puna sub semnul intrebarii tot ce au crezut despre satul lor, despre Lup, dar si despre viata si moarte. Narata de Lupul cel viclean, care-i urmareste pe Gauge si Roux la fiecare pas, povestea fantastica imaginata de Jessica Vitalis in romanul ei de debut surprinde prin scriitura superba si vorbeste despre familie, soarta si traditii care dainuie. ''M-am indragostit de povestea asta!'' - Erin Entrada Kelly, autoarea romanului We Dream of Space, premiat cu Medalia Newbery ''O poveste sensibila despre pierdere si supravietuire, traditii si credinte, in care tensiunile si secretele se aduna ca intr-un val involburat. Blestemul Lupului este o naratiune cu multe straturi. Cititorii tineri vor indragi acest debut excelent si-l vor pastra aproape.'' - Diane Magras, autoarea romanului The Mad Wolf's Daughter ''O fabula rafinata si care nu se demodeaza, precum o jucarie de lemn fin slefuita. Cititorii vor lua partea curajosilor eroi Gauge si Roux, dar vor sta cu ochii si pe un anume lup misterios, care nu e ceea ce pare...'' - Catherine Gilbert Murdock, autoarea cartii The Book of Boy, castigatoare a Medaliei Newbery ''Blestemul Lupului indeamna cu indrazneala cititorii sa acorde o atentie deosebita povestilor care li se spun si, mai ales, lupilor care s-ar putea ascunde in umbra. O fabula plina de luciditate si de marinimie despre compasiune, prietenie si iubire.'' - Anne Ursu, autoarea romanului The Real Boy